Rozsudok Všeobecného súdu z 12. júla 2018 – Hitachi Metals/Komisia
(vec T-448/14)1
(„Hospodárska súťaž – Kartely – Európsky trh elektrických káblov – Rozhodnutie, ktorým sa konštatuje porušenie článku 101 ZFEÚ – Jediné a pokračujúce porušenie – Dôkaz o porušení – Dĺžka trvania účasti – Verejné dištancovanie sa – Výpočet výšky pokuty – Závažnosť porušenia – Neobmedzená súdna právomoc“)
Jazyk konania: angličtina
Účastníci konania
Žalobkyňa: Hitachi Metals Ltd (Tokio, Japonsko) (v zastúpení: P. Crowther a C. Drew, solicitors)
Žalovaná: Európska komisia (v zastúpení: C. Giolito, H. van Vliet a J. Norris-Usher, splnomocnení zástupcovia, za právnej pomoci M. Gray, barrister)
Predmet veci
Návrh založený na článku 263 ZFEÚ jednak na zrušenie rozhodnutia Komisie C(2014) 2139 final z 2. apríla 2014 týkajúceho sa konania podľa článku 101 [ZFEÚ] a článku 53 Dohody o EHP (vec AT.39610 – Elektrické káble) v rozsahu, v akom sa týka žalobkyne a jednak na zníženie pokuty, ktorá jej bola uložená
Výrok rozsudku
Žaloba sa zamieta.
Hitachi Metals Ltd je povinná nahradiť trovy konania.
____________
1 Ú. v. EÚ C 282, 25.8.2014.